Basa Geutanyoe | Lidah Tinta\nMaret 14, 2009 • 10:40 pm\nBasa Aceh nakeu saboh dari sekian basa di Provinsi Aceh. Basa Aceh geupakèk lé seubagian ureueng nyang na di Aceh. Lôntuan peugah geupakek “sebagian ureueng”, seubab di sampéng basa Aceh, na cit basa laén di Aceh. Basa laén nyan nakeuh basa Gayo, basa Alas, basa Teumieng (Tamiang), basa Devayan, basa Sigulai, basa Haloban, basa Boang, basa Jamèe atawa basa Aneuk Jamèe, basa Kluet, ngon basa Pak-pak. Banmandum nyan geupeunan deungön basa daerah Aceh. Jadi, basa Aceh gepeutamong cit lam basa daerah Aceh, kon basa nasional Aceh.\nSaboh hai nyang mesti tateupeu, basa Aceh jeut keu lambang identitas ngon keubanggaan Nanggroe Aceh. Hai nyoe seusuai deungön fungsi basa daerah seubagoe basa nasional. Di sampéng lambang keubanggaan ngon identitas nanggroe, basa Aceh meufungsi cit seubagoe alat perhubungan di dalam keuluarga ngön macarakat daerah, sarana peundukông budaya daerah, seureuta pendukông sastra daerah di Aceh dan sastra daerah Indonesia.\nMeunyo meunan, peunténg that tateupeu pakiban basa Aceh nyan, utamajih dalam hai tuléh-temuléh seubagoe ragam ileumè. Saweueb nyan keu, kolom nyoe geubuka lé Harian Aceh—koran ureueng Aceh—bah taturi basa geutanyoe droeteuh.\nLawét nyoe, mantong lé simpang-siur tuléh-temuléh lam basa Aceh. Miseue, bak geutuléh ureueng ‘orang’, na nyang tuléh urueng, na cit nyang tuléh ureung. Padahai, lam tata tuléh basa Aceh, ka jeulah mandum vokal ngon konsonan. Bah nyoe ka peurnah geutuléh lé Drs. Budiman Sulaiman (almarhum), dosèn basa di FKIP Unsyiah. Lheuh nyan na lom buku Dr. Wildan, M.Pd., dosèn bak FKIP Unsyiah cit.\nSeulaén nyan, na padum-padum boh makalah atawa diktat kuliah Dr. Abdul Djunaidi, M.S. (almarhum) nyang lôn baca meungenai tata tuléh, vokal, ngon konsonan lam basa Aceh. Bak watèe lôn simak keulai tulésan-tulésan basa Aceh bak tempat-tempat umum, mantong na nyang keuliru. Miseue lom, bak kata ‘perempuan’, na nyang tuléh inoeng, nan cit nyang tuléh inöng.\nMeunyo bah lagè nyoe hana tapeureumeun dari awai kon, teuntè aneuk cuco singoh meucarue-carue laju. Mungkén, ruangan nyang geubuka lé Harian Aceh nyoe jeut keu saboh peungeutahuan bak geutanyoe. Reuncana nak buka kolom nyoe ka cukôp trép. Teuma, barô jinoe trôh bak jeumba. Meunyo mantong na tulésan lôntuan nyang keuliru di sinoe, rayek that pintô haté lôn buka keu geutanyoe dihkusi. Saleuem meuturi keu taturi basa ngön budaya droe.\nFiled under: Bahasa Daerah\nMaret 16, 2009 pukul 12:00 am\nakhe jih tulesan nyoe di tameng lam blog WP bang Herman cit lagoe, padahai barosa lon kalon bak blog Blogspot. 🙂\nApril 29, 2009 pukul 9:09 pm\ncukop pah nyan meuseu tatem taseu maju basa droe neuh….\nbasa ata in datu tanyoe keubah…\nApril 29, 2009 pukul 9:12 pm\ntanyoe seulaku bangsa atjeh cit harus ta seumaju basa droe neuh u tamulyakan ata indatu tanyoe keubah..\nSaya salut dengan tampilan blog Anda ini dan penuh dengan berbagai hal. Ulon tuwan neuk teumanyong bak droeneuh, phat tamita “Tata Bahasa Aceh?” atawa “Kamus Bahasa Aceh?”\nMei 28, 2009 pukul 4:13 pm\nBuku tata bahasa aceh na di pustaka Unsyiah dan pustaka prodi PBSI FKIP Unsyiah. Meunyo kamusjih, hana jeulah, ata yang na kabo. hehehe\nizar montes berkata:\nDesember 10, 2009 pukul 1:35 am\nassalamu alaikom warahmatullah.\nNanggroe meutuwah ulon ceurita.\nDi nanggro atjeh lee that sejarah.\nNanggroe seuneubah oleh ulama.\nDum basa pi ka geukeubah.\nTulisah jeulah atjeh p0e atra.\nArab jawo atjeh teumuleh.\nLatin hai wareh jin0e d tuka.\nLoe that dum gadoh ejaan atjeh.\nSeubab ka jareung dum ureung guna.\nTeuma d kamus ta mita susah.\nPusaka wilayah nyapat muken na.\nDi IAIN deungon UNSYIAH.\nLe poe seujarah nyanpat pusaka.\nDi mesjid raya nyan kureung jeulah.\nAdak na muken 1 2.